**Colinda lui Nică**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am lăsat umbra în tindă

și-n fereastră o colindă

lerui-ler cu flori de vânt

sfântă noapte pe pământ

Lerui-ler scântei de stea

așa-i Doamne dragostea

un copil vai și-o copilă

raiului îi plâng de milă

Inima lor dă lumină

adevărul sfântă vină

de la el începe lumea

unde este însă culmea

Lerui-ler să fim copii

și în anul zece mii

Costel Zăgan, CEZEISME II